Antifos (syn Aigyptia)

Antifos (Antifos) je v gréckej mytológii syn  Aigyptia z Ithaky, spoločník ithackého kráľa Odysea v trójskej vojne a na jeho strastiplnej ceste do vlasti.Homér, Odysea, 2,15-23.

Antifos pochádzal z váženej ithackej rodiny. S ithackým kráľom Odyseom sa zúčastnil trójskej vojny a po vojne ho sprevádzal na ceste do vlasti. Návratu sa však už nedožil. Po pristátí na ostrove Kyklopov sa jeho družina rozhodla túto zem preskúmať. Odyseus si vybral dvanásť mužov a vošiel do najbližšej jaskyne, kde mali žiť tamojší obyvatelia, aby sa s jej majiteľom porozprával. 

Jaskyňa však bola prázdna a tak čakali až do večera, keď sa objavil obludný jednooký Kyklop Polyfémos s čriedou oviec.  Muži sa ho zľakli a ukryli sa, ale on ich spozoroval, keď zatarasil vchod do jaskyne. Kyklop nečakal a schytil dvoch Odyseových druhov, zjedol ich a ráno ďalších dvoch. Večer prišiel rad aj na Antifa, ktorý bol ale zjedený ako posledný,Quintus, Posthomerica 8,129. lebo duchaplný Odyseus ponúkol Polyféma vínom a opojený obor o chvíľu zaspal. Odyseus potom so svojimi druhmi zaostril obrov kyjak, položil ho do žeravého popola a vrazil mu ho do oka. Keď neskôr slepý Polyfémos vypúšťal svoje ovce na pašu, Odyseus a šiesti jeho druhovia sa zachránili priviazaní pod bruchami oviec. 

 Referencie a bibliografia 

Kategória:Postavy gréckej mytológie